b'\n_START_ARTICLE_\n\xc3\x98stbanen\n_START_SECTION_\nBanen\n_START_PARAGRAPH_\nBanen best\xc3\xa5r af to linjer: 110R og 210R. F\xc3\xb8r Lint 41-togs\xc3\xa6ttenes inds\xc3\xa6ttelse og f\xc3\xb8r opgraderingen fra 80 km/t til 100 km/t, k\xc3\xb8rte togene i mange \xc3\xa5r sammenkoblet to og to fra K\xc3\xb8ge til H\xc3\xa5rlev, hvor de blev skilt ad, og det forreste togs\xc3\xa6t fortsatte til Fakse Ladeplads, mens det bageste k\xc3\xb8rte til R\xc3\xb8dvig. P\xc3\xa5 turen tilbage til K\xc3\xb8ge blev togene igen sammenkoblet i H\xc3\xa5rlev. I dag efter Lint 41-togs\xc3\xa6ttenes inds\xc3\xa6ttelse k\xc3\xb8res der i 15 min.-drift mellem K\xc3\xb8ge og H\xc3\xa5rlev, mens der er 30 min.-drift mellem H\xc3\xa5rlev og Fakse Ladeplads henholdsvis R\xc3\xb8dvig. Det vil sige, at hver andet tog fra K\xc3\xb8ge k\xc3\xb8rer til Fakse Ladeplads og hvert andet tog k\xc3\xb8rer til R\xc3\xb8dvig._NEWLINE_I 1964 begyndte \xc3\x98stbanens tog at forts\xc3\xa6tte fra K\xc3\xb8ge til Roskilde ad Statens spor (Lille Syd), hvormed man alts\xc3\xa5 kunne k\xc3\xb8re direkte fra Roskilde til R\xc3\xb8dvig og Fakse Ladeplads. Denne ekstra k\xc3\xb8rsel afvikledes med k\xc3\xb8replans\xc3\xa6ndringen den 30. september 1990, og siden har \xc3\x98stbanen ikke tilbudt k\xc3\xb8rsel p\xc3\xa5 skinnerne til Roskilde, der i stedet er reserveret til linjen Roskilde-K\xc3\xb8ge-N\xc3\xa6stved. I 2014 foreslog Transportministeriet at udbyde Statens spor mellem Roskilde og K\xc3\xb8ge til Regionstog A/S, hvormed \xc3\x98stbanen pr. 2018 atter kan tilbyde k\xc3\xb8rsel til Roskilde._NEWLINE_\xc3\x98stbanen er en del af R-nettet, der er bus og tog 2 gange i timen.\n_START_SECTION_\n110R\n_START_PARAGRAPH_\nK\xc3\xb8ge_NEWLINE_Eg\xc3\xb8je_NEWLINE_Vall\xc3\xb8_NEWLINE_Grubberholm_NEWLINE_Himling\xc3\xb8je_NEWLINE_H\xc3\xa5rlev_NEWLINE_Ll. Linde_NEWLINE_Karise_NEWLINE_Tokkerup_NEWLINE_Faxe Syd_NEWLINE_Faxe Ladeplads\n_START_SECTION_\n210R\n_START_PARAGRAPH_\nK\xc3\xb8ge_NEWLINE_Eg\xc3\xb8je_NEWLINE_Vall\xc3\xb8_NEWLINE_Grubberholm_NEWLINE_Himling\xc3\xb8je_NEWLINE_H\xc3\xa5rlev_NEWLINE_Varpelev_NEWLINE_Klippinge_NEWLINE_St. Heddinge_NEWLINE_R\xc3\xb8dvig\n_START_SECTION_\nRullende Materiel\n_START_PARAGRAPH_\n\xc3\x98stbanen benytter nye Lint 41-togs\xc3\xa6t fra 2011. F\xc3\xb8r det k\xc3\xb8rtes der med 30 \xc3\xa5r gamle Y-tog, ogs\xc3\xa5 kaldet "Grisen" p\xc3\xa5 de kanter.'